มาช่า วัฒนพานิช
ผลงานเพลง > อัลบั้มเดี่ยว

ภายใต้บริษัท จีเอ็มเอ็ม แกรมมี่
| 0 | 1 | 2 | 3 | 4 |
| --- | --- | --- | --- | --- |
| อัลบั้มเดี่ยว | อัลบั้มเดี่ยว | อัลบั้มเดี่ยว | อัลบั้มเดี่ยว |  |

| ปี | ชื่ออัลบั้ม | เพลง | ภาพลักษณ์ |  |
| 2534 | ถามดาว (อัลบั้มเดี่ยวชุดที่ 1)                         แนวเพลง  ป๊อบ-ร็อก วางจำหน่าย  ครั้งที่ 1 23 สิงหาคม 2534 ครั้งที่ 2 11 กันยายน 2534 ยอดขาย 830,000 ชุด |  เหนื่อยไหมดาว*  โลกเอียง  ขอเวลาตั้งตัว  จับไม่ได้ไล่ไม่ทัน  ของเก่า  จบตรงนี้  ดึกแล้ว  แตก-หัก*  ขอแค่คืนนี้  เขาคนนั้น  เจ้ากางเขน | เป็นงานเพลงเดี่ยวชิ้นแรกของ มาช่า ซึ่งมีแนวเพลงเป็นป๊อบใส ๆ ฟังสบาย ภายใต้การควบคุม การผลิตโดยคุณกริช ทอมัส โดยที่มาของชื่ออัลบั้มนี้มาจาก “ท่อนหนึ่ง” ในบทเพลง “เหนื่อยไหมดาว” เพลงแรกของอัลบั้ม ในรูปแบบของบัลลาดป๊อบ ที่มีเนื้อหาพูดถึงชีวิตของคนเมื่อเปรียบเทียบกับ ดวงดาว เปรียบดั่งชีวิตของตัวของ มาช่า ที่อยู่ในวงการ บันเทิงมากกว่า 5 ปี ด้วยอายุเพียง 21 ปีในขณะนั้น ที่ผ่านเรื่องราวที่หลากหลายทั้งร้ายและดี มีครอบครัวกับ (อดีต) สามี คืออำพล ลำพูน และมีบุตรชาย 1 คน โดยภาพลักษณ์ที่นำเสนอ ในอัลบั้ม “ถามดาว” นั้น เป็นภาพของผู้หญิงเท่ห์มองโลกในแง่ดี มีมุมมองการเล่าเรื่องที่ แตกต่างเกินที่ผู้หญิงอายุ 21 ปีทั่วไป ประสบการณ์ชีวิตมากเกินกว่า คนอายุ 21 ปีเคยเผชิญมา โดยในอัลบั้มชุดนี้ประกอบด้วย 11 เพลง ซึ่งส่วนใหญ่จะเน้นพูดถึงมุมมองเรื่องการใช้ชีวิต ส่วนเพลงช้าจะมีพูด ถึงความรักที่มองโลกในแง่บวก แต่โดยรวมจะถูกครอบด้วยดนตรีป๊อบ ใส ๆ และมีเสียงกีตาร์ออกแนวคันทรีในเพลงเร็ว |  |
| 2536 | รสชาติความเป็นคน (อัลบั้มเดี่ยวชุดที่ 2)   แนวเพลง ร็อก วางจำหน่าย  16 มิถุนายน 2536 ยอดขาย 920,000 ชุด |  ความดัน(ทุรัง)สูง* (Feat.อำพล ลำพูน)  ผิดไปแล้ว*  รสชาติความเป็นคน*  ไปให้สาใจ  เสียศูนย์  จดจำไว้  ไม่เข้าใจ  แบ่งปัน  อย่างนี้ไม่เคยเจอ  ภาพลวงตา | เป็นงานเพลงชุดที่สองของ มาช่า ที่มีความต่อเนื่องจากอัลบั้มชุดแรก ทั้งด้านแนวเพลง เนื้อหาและวิธีการนำเสนอ ซึ่งมีแนวเพลงเป็นเพลงป๊อบร็อกหนักแน่นและเนื้อหาจริงจังกับชีวิตมากขึ้น ซึ่งตรงกันข้ามกับอายุของเธอในขณะนั้นที่ยังไม่ข้ามผ่านวัยเบญจเพสเลย (ปี 2536 มาช่า วัฒนพานิช อายุ 23 ปี) ภายใต้การควบคุมการผลิตโดยคุณจาตุรนต์ เอมซ์บุตร ซึ่ง มีชื่อด้านการเป็นโปรดิวเซอร์ศิลปินร็อก อาทิ บิลลี่ โอแกน ,แหวน ฐิติมา เป็นต้น โดยที่มาของชื่ออัลบั้มนี้มาจาก “ชื่อเพลง” ในอัลบั้มที่มีเนื้อหาพูดถึงชีวิตของคนที่มีความแตกต่างกันออกไป ไม่มีชีวิตของใคร ที่ดีที่สุด ดังนั้นทุกชีวิตต้องสู้และต้องดิ้นรนเพราะมันคือ “รสชาติความเป็นคน” โดยภาพลักษณ์ในอัลบั้มรสชาติความเป็นคนนี้ เป็นการนำเสนอความเป็น “ร็อกเกอร์สาว” ภายใต้ดนตรีที่หนักแน่น เนื้อหาของบทเพลงที่จริงจัง และมีความต่อเนื่องกันมาจากอัลบั้มชุดแรก ทั้งนี้ น่าจะมาจากอิทธิพลของแนวเพลงที่อยู่ในกระแสนิยม ณ ช่วงเวลานั้น คือ ต้นยุค 90 ที่เพลงร็อค และป๊อบร็อคล้วนเป็นที่ต้องการของตลาดเพลงไทยสากลในขณะนั้น |  |
| 2539 | Room No.3 (อัลบั้มเดี่ยวชุดที่ 3) แนวเพลง  อะคูสติก ร็อก วางจำหน่าย  4เม.ย.2539 ยอดขาย 650,000 ชุด |  ไม่มีใคร  อย่ายอมฉัน  ปล่อยฉันไป  บันทึกในวันเก่า  เขายังอยู่  รอ*  แปลกไหม  ปลดปล่อย  ฝันไว้ก่อน  ขอเวลา | อัลบั้มเดี่ยวชุดที่ 3 ของมาช่า คำว่า Room number three หรือ No.3 จึงมี ความหมายมาจากงานดนตรีชุดที่ 3 ที่มาจากห้องดนตรีของตัวเธอ ที่มีแนวเพลงเป็นอะคูสติกร็อก ซึ่งถือเป็นแนวเพลงที่แปลกใหม่ในยุคนั้น (พศ. 2538-2539) หรืออีกแนวทางก็คือดนตรีทางเลือกหรืออัลเทอร์เนทีฟ (Alternative) นั่นเอง อัลบั้มนี้เธอมีการเปลี่ยนวิธีการร้องใหม่ ด้วยการใช้ลูกเอื้อนและลีลาการลากเสียงอันเป็นผลมาสู่การร้องเพลง ของเธอในชุดต่อ ๆ มาจนกลายเป็นสไตล์การร้องในปัจจุบันของเธอเอง นอกจากนี้ ยังเป็นครั้งแรกของการมีส่วนร่วมในอัลบั้มของตัวเองอย่างเป็นทางการ ด้วยวัยเพียง 25 ปี คือ การแต่งเพลง “ปลดปล่อย” รวม ไปถึงการเป็นผู้กำกับมิวสิควิดีโอเพลงครั้งแรกและครั้งเดียวในเพลง “รอ” ซึ่งเป็นเพลงที่โด่งดังที่สุดในอัลบั้มชุดนี้และกลายเป็นเพลงฮิตยอดนิยมของมาช่า มาจนถึงปัจุบัน โดยอัลบั้มนี้มีการนำเสนอภาพลักษณ์ความเป็นสาว Alternative ที่ติดดิน ธรรมดา ของผู้หญิงสวย อย่างมาช่า ในภาพของการเดินทางท่องเที่ยวอยู่ต่างประเทศ ภายใต้คอนเซ็ปต์ “ชีวิต...ความเปลี่ยนแปลง..การ เดินทาง” โดยมิวสิควิดีโอและสกู๊ปทุกชิ้น ถ่ายที่ประเทศนิวซีแลนด์ ทั้งหมด จนได้ถูกคัดเลือกและสัมภาษณ์ลงหนังสือพิมพ์ West Coat Time ของประเทศนิวซีแลนด์ด้วย |  |
| 2540 | Marsha Re-Entry (อัลบั้มเดี่ยวชุดพิเศษ) แนวเพลง  อะคูสติก วางจำหน่าย  22เม.ย.2540 ยอดขาย 610,000 ชุด |  ใครสักคน*(เพลงประกอบละคร นางสาวไม่จำกัดนามสกุล)  ไม่เป็นไร...คนดี  เดียวดาย (ต้นฉบับ วิยะดา โกมารกุล ณ นคร)  อยู่เพื่อใคร (ต้นฉบับ เบิร์ด ธงไชย)  อย่างน้อย (ต้นฉบับ บิลลี่ โอแกน)  หลอกกันเล่นเลย (ต้นฉบับ นูโว )  บ่งบอก (ต้นฉบับ นันทิดา แก้วบัวสาย)  บอกรัก (ต้นฉบับ ไพบูลย์เกียรติ เขียวแก้ว)  ตะเกียง (ต้นฉบับ สุรสีห์ อิทธิกุล)  ลาก่อน (ต้นฉบับ อัสนี วสันต์)  สัญญาปากเปล่า (ต้นฉบับ นูโว) | เป็นอัลบั้มพิเศษระหว่างการทำงาน ของมาช่า โดยเป็นลักษณะของการนำเอาเพลงเก่าที่ได้รับ ความนิยมในอดีต (ไม่เกิน 10 ปี) ของแกรมมี่มาเรียบเรียงและขับร้องใหม่ และเป็นการทำงานกับโปรดิวเซอร์คนใหม่อีกครั้งของ มาช่า คือ คุณสมชัย ขำเลิศกุล (อดีตสมาชิกวงกัมปะนี) ซึ่งชุดนี้ถือเป็นครั้งสำคัญในการค้นพบแนวเพลงที่เหมาะสมกับตัวเธอมากที่สุด นั่นคือ แนวเพลงฟังสบาย ๆ (Easy Listening) ที่ส่งผลให้เพลงในระยะหลังของเธอในแนวเดียวกันนี้ได้รับความนิยมจนกลายเป็นเพลงฮิตมาจนถึงปัจจุบัน ซึ่งถือเป็นจุดเด่นของอัลบั้ม Re-entry นี้อยู่ที่เป็นการทำงานเพลงแบบสบาย ๆ ที่มีความลงตัวของเสียงร้องของมาช่า และดนตรีแบบอะคูสติกใส ๆ รวมทั้งบทเพลงที่ถูกเลือกมาในอัลบั้มนี้ เป็นเพลงเก่าที่ไม่ค่อยได้ถูกหยิบมาร้องเท่าไหร่นัก จึงทำให้คนฟังเพลงหลายคนเชื่อว่าเป็นเพลงใหม่ของมาช่า โดยในอัลบั้มชุดนี้นอกจากประกอบไปด้วยเพลงเก่าจำนวน 9 เพลงแล้ว ยังมีเพลง ใหม่ 2 เพลง คือ “ใครสักคน” ซึ่งเป็นเพลงประกอบละครเรื่อง “นางสาวไม่จำกัดนามสกุล” และเพลง “ไม่เป็นไร...คนดี” ที่มาช่า เป็นคนแต่งทำนองเอง โดยได้ สีฟ้า นักเขียนเพลงชื่อดัง เป็นผู้เขียนคำร้องให้ และนับเป็นครั้งแรกที่คนฟังเพลงเห็นภาพของเธอในลักษณะที่เรียบง่ายสบาย ๆ และเป็นงานเพลงที่เริ่มเห็นความเปลี่ยนแปลงภาพลักษณ์จากความเป็นร็อกเกอร์สาวในงานเพลง 3 ชุดแรกมาสู่ภาพความเป็นผู้หญิงเรียบง่าย ๆ ซึ่งจะปรากฏได้ชัดเจนที่สุด จากภาพการแต่งกายบนปกอัลบั้มชุดนี้ |  |
| 2542 | Marsha MAYA (อัลบั้มเดี่ยวชุดที่ 4) แนวเพลง อิเล็กทรอนิกส์ ป๊อบ วางจำหน่าย  17มิ.ย.2542 ยอดขาย 700,000 ชุด |  มายา  คนใจแตก  หมู หมา กา ไก่  ฉันจึงลืมตา  กล่อม  อดใจไม่ไหว*  ให้เวลาฉัน  เวลากับคนสองคน*  พอเพียง  อย่าเลย | ชุดที่ 5 เป็นการเปลี่ยนแปลงแนวเพลง ของการทำงานที่แตกต่าง และแหวกแนวจากที่ภาพเดิม ๆ ของมาช่า มากที่สุดทั้งคอนเซ็ปต์และแนวเพลงที่มีความแตกต่าง และ “ล้ำ” มากกว่าชุดก่อน ๆ ทั้งนี้เนื่องจากการเข้ามาเป็นโปรดิวเซอร์เป็นครั้งแรกของมาช่า ซึ่งถือได้ว่าเป็นงานที่ท้าทายสำหรับมุมมองของผู้หญิงอายุ 29 ปีเช่นเธอ ด้วยการเป็นโปรดิวเซอร์ร่วมกับคุณ Bruno Brugnano (บรูโน่) โปรดิวเซอร์ชาวฟิลิปินส์ ทั้งยัง เป็นอัลบั้มแรกหลังสถานะ “หม้าย” ของเธอ หลังการหย่าร้างกับ สามี อำพล ลำพูนในปี 2541 โดยในอัลบั้มนี้มาช่า มีส่วนร่วมในการเขียนเนื้อเพลงด้วยตัวเอง จำนวน 2 เพลง คือ เพลงคนใจแตก และเพลงเวลากับคนสองคน ซึ่งทั้ง 2 เพลงก็ได้รับความนิยมอย่างสูง และกลายเป็นเพลงฮิตต่อเนื่องยาวนานมาจนถึงปัจจุบัน โดยเฉพาะเพลงเวลากับคนสองคน ที่ได้พูดถึงชีวิตความรักของตัวเธอเอง โดยเป็นอัลบั้มที่มาช่า มีการเปลี่ยนแปลงภาพลักษณ์ทั้งแนวเพลงและการแต่งกายจากอัลบั้มชุดก่อน ๆ โดยสิ้นเชิงเพราะ มายา เป็นครั้ง แรกที่เธอได้มีการปรับการแต่งกายเป็นสาวเปรี้ยว แฟนตาซี ลึกลับ น่าค้นหา แต่ก็ยังมีความเท่ห์สวยสไตล์ตัวของเธอเองจึงเป็นงานเพลงเดี่ยวชุดแรกที่เปิดภาพลักษณ์ของความเป็น “ผู้หญิง” ที่ชัดเจนเป็น ครั้งแรกของเธอ |  |
| 2544 | Marsha Fine Days (อัลบั้มเดี่ยวชุดที่ 5)  แนวเพลง  ป๊อบ อะคูสติก วางจำหน่าย  22มิ.ย.2544 ยอดขาย 750,000 ชุด |  มืออาชีพยังยอม*(เพลงประกอบละคร เจ้าสาวมืออาชีพ)  จากคนอื่นคนไกล*(เพลงประกอบละคร เจ้าสาวมืออาชีพ)  อย่างน้อยฉันยังหายใจ  ชดใช้ให้ตัวเอง  คิดมากเดี๋ยวกลุ้มใจ  ไม่อยากนอนคนเดียว  อีกคนที่รักเธอ  ไม่มีความเห็น  แค่ได้รัก  ฉันไม่รับผิดชอบ | เป็นอัลบั้มชุดที่ 6 ที่กลับมาเน้น ภาพลักษณ์และแนวเพลงที่เรียบง่ายสไตล์คันทรี อะคูสติก พร้อมบทเพลงหลาย ๆ เพลงก็มีลักษณะเป็นเพลงสบาย ๆ ฟังง่าย โดยที่ดนตรี เน้นใช้กีตาร์และเครื่องสายเป็นหลัก สอดคล้องกับชื่ออัลบั้ม Fine Days ที่สื่อถึง ความง่าย ๆ สบาย ๆ ทำให้ภาพลักษณ์ของมาช่าในอัลบั้มชุดนี้สะท้อนภาพลักษณ์ผู้หญิงสวย สดใส อารมณ์ดี ด้วยเนื้อหาของเพลงทั้งหมดเป็นเพลงรักตามแนวทางของตัวเธอที่ถูกวางเอาไว้ว่า เป็นผู้หญิงอายุ 31 ปีที่มีความร่าเริง สดใส และมีมุมของความเหงา เศร้าแบบที่ไม่เหมือนใคร โดยเฉพาะเพลงเศร้าที่จะไม่สื่อถึงความเศร้า แบบหดหู่หรืออกหักรักคุดอันเป็นที่นิยมโดยทั่วไป แต่จะเป็นเพลงช้า แบบผู้หญิงเหงาอ้างว้าง จะเห็นได้จากบทเพลง “จากคนอื่นคนไกล” ที่ เขียนโดย นิติพงษ์ ห่อนาค ที่สะท้อนความเป็นตัวเธอได้อย่างชัดเจน เฉียบขาด จนกลายเป็นหนึ่งในเพลงประจำตัวของเธอที่ถูกเรียกร้องให้ ร้องมากที่สุดในทุกคอนเสิร์ตมาจนถึงปัจจุบัน หรือแม้แต่เพลง “ไม่อยากนอนคนเดียว” ก็เป็นแนวเพลงที่ถ่ายทอดออกมาอย่างเป็น เอกลักษณ์เฉพาะตัวของมาช่า ที่ไม่ว่าใครจะหยิบมาร้อง ใหม่ก็ไม่สามารถถ่ายทอดได้ดีเท่าเธอ |  |
| 2546 | The River Of Life (อัลบั้มเดี่ยวชุดที่ 6) แนวเพลง  อีซี่ ลิซเทนนิ่ง วางจำหน่าย  21ม.ค.2546 ยอดขาย 600,000 ชุด |  สายน้ำไม่ไหลกลับ*  จะไม่เกรงใจ  ถาม  โลกนี้ต้องมีผู้ชายอย่างเธอ  กิ่งหวายใบบอน  ฉันจะทำเพื่อเธอ  ฉันไม่ใช่ดอกไม้  เป็นเกียรติเกินพอ  พรุ่งนี้ไม่สำคัญ  ผิดไป(อีก)แล้ว | เป็นอัลบั้มชุดที่ 7 แต่เป็นการร่วมงานครั้งที่ 3 กับโปรดิวเซอร์คนเดิมคือบรูโน่ ติดกัน นับตั้งแต่ มายา, Fine Days มาถึงอัลบั้มนี้ มีความต่อเนื่องของวิธีการสื่อสารและนำเสนอเนื้อหาของบทเพลงได้สะท้อนความเป็นตัวตนของ มาช่า ในวัย 33 ปีด้วยดนตรีเรียบง่ายฟังสบาย ๆ และเสียง ร้องที่เหงาๆ ของมาช่า ที่ถ่ายทอดออกมาอย่างลงตัวจนกลายเป็นเอกลักษณ์เฉพาะตัวของมาช่า  มาจนถึงปัจจุบัน โดยเฉพาะเพลงโปรโมทเพลงแรก “สายน้ำไม่ไหลกลับ” ที่ถูกเขียนขึ้น โดยคุณนิติพงษ์ ห่อนาค ที่พูดถึงชีวิตความรักที่ไม่มีวันย้อนคืนกลับ หากแต่ยังสามารถคิดถึงกันได้ อันมาจากมุมมองด้านความรักของเธอเอง โดยคำว่า The River of Life นั้น เปรียบเสมือนแม่น้ำก็คือ เส้นทางของชีวิต มีความนุ่มนวล สวยงาม เหมือนการเดินทางของผู้หญิงคนหนึ่ง เป็นความเรียบง่ายที่แฝงไปด้วยสเน่ห์ ที่นำเสนอความเป็นผู้หญิง ใสๆ หวาน ๆ มากที่สุดเท่าที่มาช่าเคยมีจากผลงานเพลงมาทั้งหมด (ชุดที่ 1-6) ทั้งเนื้อหาและแนวเพลงเป็นไปใน ทิศทางเดียวกัน เพื่อตอกย้ำภาพของ “นักร้องหญิงที่สวยที่สุดใน ประเทศไทย” (อ้างอิงจาก นิตยสารสุดสัปดาห์ ฉบับเดือนตุลาคม 2549) |  |
| 2548 | Marsha in love (อัลบั้มเดี่ยวชุดที่ 7) แนวเพลง  วาไรตี้ป๊อบ ร่วมสมัย วางจำหน่าย  2ธ.ค.2548 ยอดขาย 430,000 ชุด |  MUSIC LOVER *(Feat.Narongvit)  ไม่อยากให้เธอไว้ใจ*  ฟังหัวใจตัวเอง  คิด...KISS  ต้องการรักแท้  IN LOVE  ฉันเคยผิดพลาดมา  DON T DO THAT  ฉันพอใจ  ลาด้วยความเข้าใจ | กับแนวเพลงสนุกสนานร่วมสมัย กับการใช้เสียงดนตรีสังเคราะห์ ด้วยการทำงานกับโปรดิวเซอร์ถึง 2 คน 2 สไตล์ คือคุณ บรูโน่ ซึ่งเป็นโปรดิวเซอร์คนเดิมที่เคยร่วมงาน กันมาแล้วในอัลบั้มชุดที่ 5-6-7 ส่วนอีกคน คือ คุณหนึ่ง ณรงค์วิทย์ เตชะธนวัฒน์ ที่เคยร่วมงานกันจากการที่มาช่า ไปเป็นนักร้องรับเชิญใน เพลง “ไม่หลับไม่นอน” จากอัลบั้ม Sleepless Society ในต้นปี 2548 และอัลบั้มนี้จึงได้เป็นวาไรตี้ป๊อบที่มีความหลากหลายทางด้าน ดนตรีร่วมสมัย โดยทั้งอัลบั้ม In Love มีเนื้อหาหลักเป็นเรื่อง “ความรักครั้งใหม่” ของมาช่า ล้วน ๆ Music Lover คือเพลง จังหวะเต้นรำ ที่โดดเด่นที่สุดในอัลบั้มที่ถูกใช้เปิดตัวภาพลักษณ์ใหม่ ของมาช่า และได้รับความนิยมอย่างสูง ได้รับการตอบรับ จากการนำไปร้อง Cover หลายครั้ง และถูกเปิดทางสถานีวิทยุ ผับ บาร์ จนถึงปัจจุบัน จึงกลายเป็นอีกหนึ่งเพลงที่คนจำได้มากที่สุดของมาช่า โดยเนื้อหาหลัก ๆ น่าจะเป็นการกล่าวถึงความรัก ที่เธอมีกับคนรักคนใหม่ในขณะนั้น (กฤษณ์ ศรีภูมิเศรษฐ์) ด้วยภาพลักษณ์ที่มีการเปลี่ยนแปลงอีกครั้ง จากสาวหวาน ใส ๆ เป็นสาว สวยมั่นใจ เปรี้ยวเซ็กซี่เล็ก ๆ พร้อมแนวเพลงจังหวะเต้นรำสนุกสนาน ร่วมสมัย อัลบั้ม In love จึงเป็นจุดเปลี่ยนแปลงภาพลักษณ์ครั้งสำคัญ ของ มาช่า อีกครั้ง จากร็อกเกอร์สาวในวัย 20 ตอนต้น ใน อัลบั้มชุดที่ 1-3 มาสู่ สาวสวยเพลงใส ๆ ในวัย 20 ตอนปลาย (ชุดที่ 4- 7) มาสู่ภาพความเป็นนักร้องสาว สวย เซ็กซี่ กับดนตรีเต้นรำ สนุกสนาน ซึ่งกลายเป็นภาพลักษณ์ที่ติดตัวของ มาช่า มาจนปัจจุบันนี้ |  |
| 2549 | Marsha SELECTION (อัลบั้มเดี่ยวพิเศษ) แนวเพลง  ป๊อบแดนซ์ ร่วมสมัย วางจำหน่าย  29ส.ค.2549 |  เชื่อฉัน  ทั้งรู้ก็รัก  จูบ  Goodbye song  เข้าใจ  ฝากรัก  แค่คืบ  จงรัก  ความรักสีดำ  เพื่อนร่วมทาง  หนี้รัก  กว่าจะรัก | นับเป็นอัลบั้มชุดที่ 9 เนื่องจากเป็นผลงานที่มาช่า มีส่วนร่วมในการผลิตโดยการ เป็นโปรดิวเซอร์ร่วมกับเจษฏา สุขทรามร หรือ โอ๋ ซีเปีย ซึ่งจะเรียกว่า เป็นอัลบั้มพิเศษอีกชุดหนึ่งของมาช่าก็ได้ เพราะหลังจากอัลบั้ม Re-entry เมื่อปี 2540 แล้ว ก็ยังไม่มีอัลบั้มพิเศษแบบนี้อีก นอกจากการไปร่วมแจมร้องเพลงพิเศษกับศิลปินคนอื่น ๆ ในสังกัด แกรมมี่ แต่ความแตกต่างของ Selection และ re-entry ก็คือ เพลงที่ เลือกมา ในอัลบั้ม Selection นั้นจะเป็นเพลงเก่าร่วมสมัยมากกว่า คือ เป็นเพลงในยุค 70-80 สมัยคุณพ่อคุณแม่ยังสาว แต่กลับมาด้วยสไตล์ 12 เพลงป๊อบแดนซ์ร่วมสมัย มีการตีความและออกแบบวิธีการร้องออกมาใหม่สไตล์มาช่า นอกจากนี้ยังมีการเดินทางไปถ่ายทำมิวสิควิดีโอและสกูปโปรโมท ณ ประเทศสิงค์โปร์ตลอดทั้งอัลบั้ม เพลงที่ โดดเด่นในอัลบั้มนี้ น่าจะเป็นเพลงโปรโมทคือ “เชื่อฉัน” เพลงเก่าของ วง แกรนด์เอ๊กซ์ ที่มาช่า นำมาถ่ายทอดจังหวะดิสโก้ร่วมสมัย ได้ความรู้สึกแตกต่างไปอีกแบบ ในขณะที่อีกเพลงที่น่าสนใจคือ “จงรัก” เพลงเก่าอมตะที่มาช่าเคยร้องไว้ในอัลบั้มเพลง ประกอบภาพยนตร์เรื่องจงรักเมื่อปี 2531 และนำมาร้องใน Cover Night รวมอยู่ในอัลบั้ม Exchange 4 (2542) ในสไตล์อะคูสติกใสๆ แต่ใน Selection ได้ถูกเรียบเรียงและทำดนตรีใหม่โดยใช้ซาวน์ สนุกสนานแปลก ๆ ตีความให้เป็นจงรัก 2006 ตามสไตล์ของ มาช่า ส่วนการแต่งกาย Selection ถือเป็นแฟชั่นที่วาไรตี้ มีความหลากหลายทั้งทรงผมและเสื้อกระโปรง ที่มีความเซ็กซี่และแอบหวานนิด ๆอยู่ในตัวเอง เพื่อให้เข้ากับความร่วมสมัยของแนวเพลงและ เนื้อหาของบทเพลงที่นำเสนอในอัลบั้ม |  |
| 2550 | Let's Have Fun Tonight (อัลบั้มเดี่ยวชุดที่ 8) แนวเพลง อิเล็กทรอนิกส์ แดนซ์ วางจำหน่าย  25ก.ย.2550 ยอดขาย 40,000 ชุด (ไม่รวมยอดดาวน์โหลด) |  รักยังไม่ต้องการ*  โรคภูมิแพ้  ผู้ชายห่วยๆ*  ฝันกลางคืน  Lock  Love Party  ช่วยพูดหน่อย  เหตุสุดวิสัย  อย่ามองหน้าเขา  หัวใจเต้นรำ | เป็นงานเพลงที่ มาช่า มีส่วนร่วมในการทำงานมากที่สุดใน 10 อัลบั้ม เพลงทั้งหมดของเธอ โดย Let’s have fun tonight นี้ เธอทำหน้าที่สำคัญในการผลิตเกือบทั้งหมด ตั้งแต่ Executive Producer, Producer และ ร้องประสานเสียง (Chorus) ด้วย นอกจากนี้ยังรวมไปถึงการ กำหนดคอนเซ็ปต์อัลบั้ม ว่าจะเป็นเพลงที่มีเนื้อหาสำหรับกลางคืน ทั้งหมด พูดถึงคนที่เที่ยวกลางคืน ในมุมต่าง ๆ แต่บทเพลงที่โด่งดัง และเป็นที่น่าจดจำที่สุดของอัลบั้มนี่ คือเพลง “ผู้ชายห่วย ๆ” ที่แรง ทั้ง ชื่อเพลง เนื้อหาและความนิยม รวมไปถึงมิวสิควิดีโอที่ได้รับการ กล่าวขวัญถึงอย่างมาก จนผู้หญิงหลายคนได้นำเอาเพลงนี้ใช้สำหรับต่อว่าผู้ชาย ในส่วนของแฟชั่นการแต่งกายนั้น เรียกได้ว่า Let’s have fun tonight เป็นอัลบั้มที่มาช่า “จัดเต็ม” ทุกอย่าง โดยเฉพาะแฟชั่นการแต่งกาย รวมถึงทรงผมที่เรียกว่าแรงที่สุดตั้งแต่ เธอมีผลงานเพลงออกมาจากทั้งหมด 10 อัลบั้มเลย ทั้งนี้เพราะมาช่าเองเป็นผู้ควบคุมการผลิตทั้งหมดด้วยตัวเอง เพื่อให้แนวทางการแต่งกาย เสื้อผ้า หน้า ผม เป็นไปในทิศทางเดียวกันกับเพลงที่พูดถึงเนื้อหาที่ค่อนข้างเป็น Concept อัลบั้ม Let’s have fun tonight จึงเป็นงานสำคัญอีกชุดที่น่าจดจำของ มาช่า วัฒนพานิช |  |
| 2555 | Come To Me (อัลบั้มเดี่ยวชุดที่ 9) วางจำหน่าย  26ก.ค.2555 ยอดขาย 20,000 ชุด (ไม่รวมยอดดาวน์โหลด) |  APP STORY  ข่าวลือหรือเรื่องจริง*  แฉ  สักวันคงได้เจอ (เพลงประกอบละคร ลิขิตเสน่หา)  COME TO ME  วันหยุดชดเชย  เสียใจที่สุด (เพลงประกอบละคร ลิขิตเสน่หา)  หลอก  ฉันเลือกเอง  JUST CALL | หลังจากห่างหายจากการทำอัลบั้มไปถึง 5 ปี กลับมาคราวนี้ Come to me ซึ่งเป็นเพลงๆหนึ่งในอัลบั้ม ที่เปรียบเสมือนการเชิญชวนเหล่าแฟนเพลงที่รองานของมาช่าให้กลับมาใกล้ชิดกันอีกครั้ง กับแนวเพลงสดใส รีแลกซ์ ฟังสบายๆ อาทิ “App Story” เพลงน่ารักสนุกๆ กับค่าย White Music ในเครือจีเอ็มเอ็ม แกรมมี่   เพื่อให้อัลบั้มชุดนี้มีสีสันและก็ได้ดั่งใจของมาช่า อย่างเพลงนี้ก็ได้พี่ปอนด์-ธนา ลวสุต มาช่วยทำดนตรีแล้วออกแนวน่ารักแต่มีความเท่ มีลูกเล่น และได้พี่โจ-แพนเค้ก มาเขียนเนื้อให้   “ ใครที่สงสัยว่าทำไมฉันถึงไม่มีแฟนสักทีก็ลองไปฟังเพลงนี้ดู แล้วจะรู้ว่าเราควรจะต้องทำตัวยังไง มันต้องอ่อนแอบ้าง เก่งทุกเรื่องก็เหมือนขาดเสน่ห์ ผู้ชายเค้าถึงจะหันมามองเรา” โดยปกอัลบั้มชุดนี้มีการออกแบบที่สวยงามเป็นชิ้นงานที่น่าสะสมอีกหนึ่งอัลบั้ม และอัลบั้มนี้เหมือนได้บอกแฟนเพลงของเธอว่า มาช่าผ่านร้อนผ่านหนาวมาผ่านเรื่องราวในชีวิตมาเยอะ นี่จึงเป็นบทสรุปตัวตนของเธอที่ไม่ยอมแพ้ต่ออุปสรรคกับทุกเรื่องที่ผ่านเข้ามา และยิ้มรับมันอย่างสดใสอีกครั้ง ถือเป็นจุดเริ่มต้นของมาช่า กับมุมมองใหม่ในการใช้ชีวิต  |  |
หมายเหตุ 1:  ชื่อเพลงที่ขึ้นเป็น ตัวหนา คือเพลงที่ได้รับความนิยม